Document ID: 32005R0567

KOMISJONI MÄÄRUS (EÜ) nr 567/2005,
14. aprill 2005,
millega määratakse 2004/05. majandusaastaks kindlaks summad maksmiseks nõukogu määruse nr 136/66/EMÜ kohaselt tunnustatud oliiviõli tootjaorganisatsioonidele ja ühendustele
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, (1) eriti selle artikli 20d lõiget 4,
ning arvestades järgmist:
(1)
Määruse nr 136/66/EMÜ artikli 20d lõikega 1 nähakse ette tootmistoetusest teatava protsendi kinnipidamine, et aidata rahastada tunnustatud tootjaorganisatsioonide ja ühenduste tegevust. 1998/99. kuni 2004/05. majandusaastaks oli see protsent 0,8.
(2)
Komisjoni 30. oktoobri 1998. aasta määruse (EÜ) nr 2366/98 (millega kehtestatakse oliiviõli tootmistoetuste kohaldamise üksikasjalikud eeskirjad 1998/99. kuni 2004/05. majandusaastaks) (2) artikli 21 lõikega 1 nähakse ühendustele ja tootjaorganisatsioonidele jaotatava üldsumma prognoosi alusel ette summa ühiku kohta. Igas liikmesriigis eespool nimetatud kinnipeetava summa tulemusena kasutusele võetavaid vahendid peab asjakohaselt jagama nende vahel, kellel selleks on õigus.
(3)
Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2366/98 artikli 21 lõike 1 punktides a ja b ettenähtud summad on majandusaastaks 2004/05 alljärgnevad:
-
Kreeka puhul vastavalt 2,0 EUR ja 2,0 EUR
-
Hispaania puhul vastavalt 4,5 EUR ja 2,2 EUR
-
Prantsusmaa puhul vastavalt 0,0 EUR ja 0,0 EUR
-
Itaalia puhul vastavalt 2,0 EUR ja 2,2 EUR
-
Malta puhul vastavalt 0,0 EUR ja 0,0 EUR
-
Portugali puhul vastavalt 0,0 EUR ja 6,5 EUR
-
Sloveenia puhul vastavalt 0,0 EUR ja 0,0 EUR.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. aprill 2005

Labels: 18
17
6